пред олтара 13 юни 2019 2019-06-13 2019-06-13 2019-06-13 https://www.burgas-reporter.com/attachments/9fe97e03123bb780b30037130162d576571f3c53/store/fit/600/400/df16bc6b3b04da3ff19cbc37316956b196fad75b714e0542c8d6d4b60d0a/article_image Krasimir Kaludov
Православната църква почита днес – 13 юни, Св. Мъченица Акилина.
Тя била от град Вивлос и на 10 години останала бедно сираче. Още като дете била закърмена със словото на Спасителя и не забравила съветите на майка си. Стараела се да изпълнява волята Божия и усърдно се молела.
Девойката била заобиколена от много идолопоклоници, но Бог я дарил с дарба да влияе на хората, които сами ставали християни.
Един ден Акилина била извикана при римския управител Болусиан, за да принесе жертва на езическото капище. Девицата отказала да се подчини. Упорството ѝ силно раздразнило владетеля, който продължил да я убеждава, че е изпаднала в заблуда. Но Акилина била непоколебима.
Тогава подложили светицата на нечовешки мъчения, до пълно изтощение. А после, захвърлили безжизненото ѝ тяло извън града. Още същата нощ ангел небесен изцелил раните на мъченицата и я върнал към живот.
Стреснат в съня си и обезумял, че отново я вижда, той обявил Акилина за магьосницата и поискал публично да я умъртвят. Но когато палачът пристъпил да изпълни присъдата, светицата вече била мъртва.
Оттогава християните почитат мъченическата смърт на Св. Акилина.
Днес църквата почита още Св. Трифилий, епископ Никозийски.